NaiveNeuron/SloPal huggingface dataset:
M. Pado, poslanec: (2009-11-04):
A hovorili ste o modernizačnom dlhu a prenose kompetencií. Pán Petrák, vy ste boli členom strany, ktorá tu vládla 40 rokov. A za tých 40 rokov zdevastovala všetko, čo sa dalo. Veď tie latríny v tých školách nebudovala bývalá vláda. Tie latríny v tých školách boli pozostatkom éry, v ktorej ste aj vy mali svoj podiel. Takže ja netvrdím, že všetko na tých školách bolo v pohode. Netvrdím to, ale bol som prednostom okresného aj krajského úradu a viem koľko peňazí sme do rekonštrukcií a obnov škôl dávali. Takže treba na to pozerať aj z jednej, aj z druhej strany. A, pán poslanec Petrák, no či sa vám to páči alebo nepáči, bývalá vláda so samosprávami hovorila na rovinu, aj pri prenose kompetencií, aj pri fiškálnej decentralizácii hovorila pravdu, neoklamala samosprávu tak ako táto vaša vláda. A to je reálny fakt. Ďakujem.
Halák, Róbert, poslanec NR SR (2022-03-24):
Ja sa chcem tiež veľmi pekne poďakovať a hlasovanie je dnes o sedemnástej. Ďakujem veľmi pekne.
Grendel, Gábor, podpredseda NR SR (2021-12-08):
S procedurálnym návrhom pán poslanec Juraj Šeliga.
Šimečka, Michal, podpredseda NR SR (2024-01-19):
Ďakujem pekne. Pán poslanec Škripek.
M. Hort, podpredseda NR SR: (2008-11-25):
Teraz pristúpime k vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov . Vládny návrh zákona ste dostali pred prvým čítaním ako tlač 801 a spoločnú správu výborov máte ako tlač 801a. Vítam na rokovaní Národnej rady ministra zdravotníctva Slovenskej republiky pána Richarda Rašiho a teraz ho žiadam, aby vládny návrh zákona odôvodnil. Pán minister, je tu priestor na vaše úvodne slovo, nech sa páči.
Remišová, Veronika, poslankyňa NR SR (2016-04-22):
Ďakujem pekne. Ďakujem pánu poslancovi Sopkovi, že tak veľmi pekne zhrnul najvypuklejšie problémy v školstve. Mňa tak oslovilo najmä to, že podčiarkol dôležitosť experimentálneho pedagogického výskumu. Ja si myslím, že to je veľmi dôležité, aby sme robili informované rozhodnutia, aby tie politiky v oblasti školstva sa zakladali na konkrétnych dátach, na konkrétnych výstupoch, na konkrétnych analýzach, aby to nebolo tak, že každý minister školstva príde na svoj post s nejakým veľmi dobrým nápadom, ktorý chce potom odskúšať na našich deťoch a na našich rodičoch. Takže to rozhodnutie skutočne by malo byť výsledkom nejakej dôkladnej hlbšej analýzy, ex ante hodnotenie. Dopredu si skúmajme analýzy vplyvu a potom robme tie rozhodnutia, potom experimentujme a potom robme nejaké stratégie a nejaké vízie. A čo ma ešte hnevá, je, že často v školstve externalizujeme tú výskumnú činnosť. Ako správne povedal pán poslanec Sopko, máme tu Výskumný ústav pedagogický, ktorý by mal robiť výskum. Ale čo my robíme? My zadávame externé štúdie externým firmám. Naposledy som upozorňovala na to, že nejaká externá firma ide robiť za 20-tisíc štúdiu v oblasti vysokých škôl. Túto štúdiu má odovzdať za šesť týždňov. A za tých šesť týždňov má prezentovať nejaké hlbšie výsledky ohľadom vysokých škôl. Ja si myslím, že za šesť týždňov sa žiadny seriózny výskum spraviť nedá. A, po druhé, si myslím, že výskum by sa mal robiť doma v inštitúciách, ktoré spadajú pod rezort. A za to mu ďakujem, že toto podčiarkol, lebo si myslím, ak máme nejakým zmysluplným spôsobom pohnúť školstvo dopredu, je veľmi dôležité experimentálny pedagogický výskum posilniť. Ďakujem.
Jurinová, Erika, podpredsedníčka NR SR (2015-10-06):
Prepáčte, pán poslanec, pani kolegyne, kolegovia, prosím vás, aby ste sa v sále utíšili, aby mohol dokončiť svoj príspevok kolega Viskupič.
Obrimčáková, Bibiána, poslankyňa NR SR (2012-07-24):
Ďakujem pekne. Ja len krátko. Ukázalo sa naozaj, pán poslanec, že súčasný systém financovania školských zariadení sa zneužíval. Každému z nás, či už sme rodičia, pedagogickí alebo nepedagogickí zamestnanci, ide o prijatie čo najlepšieho zákona, zákona, ktorý zabezpečí transparentné a spravodlivé financovanie škôl a školských zariadení. Veď toto všetko robíme pre deti, pre naše deti a mládež. Sú takí, ktorí robia svoju prácu poctivo, ale aj takí, ktorí vidia predovšetkým zisk. Možno aj preto sa delili krúžky mladých pestovateľov na ovocie samostatne a na zeleninu samostatne, a to všetko s osobitným príspevkom. Nuž toto bol naozaj biznis na úkor štátu. A ja si myslím, že nám všetkým tu ide o to, aby sme sa práve tomuto vyhli. Ďakujem.
P. Hrušovský, predseda NR SR: (2004-09-23):
J. Cuper, poslanec: Tak. Pretože v opačnom prípade podľa Mikloškovho návrhu dostanú až k 1. januáru 2006.
Laššáková, Jana, podpredsedníčka NR SR (2014-11-10):
Pán poslanec Huba, nech sa páči.
Fecko, Martin, poslanec NR SR (2017-12-05):
Ďakujem pekne. Pani kolegyňa, tiež ste spomenuli, sú tam výnimky v zákone, kedy už nemusia platiť vžité pravidlá. Ja tiež som proti takýmto výnimkám, pretože výnimka znamená možnosť ďalšej korupcie a ďalších možností niekoho uprednostniť pred niekým. Takže s tým ja budem mať tiež stále problém. A myslím si, že by nemali by byť nejaké výnimky. Buď je pravidlo dané, alebo neni dané. Spomenuli ste aj čerpanie eurofondov. No, žiaľ, ja už tu sedím nejaký ten siedmy rok, Pánboh dal, a keď sme končili programovacie obdobie 2007 – ’13, tak sa konštatovalo, že sme nedočerpali, a dva roky ešte boli ďalšie, ktoré sa ako išli, a sme si hovorili, že musíme sa poučiť z týchto našich, by som povedal, nedostatkov, ktoré sa pri čerpaní týchto eurofondov vyskytli. No, žiaľ, vyzerá, že asi to poučenie z krízového vývoja (povedané so smiechom), asi nám tu ešte nenastalo. A v ’68., keď prišlo to Poučenie z krízového vývoja, tak proste sa poučili tak, že ešte 20 rokov to tu fungovalo v ich režime. Ja by som veľmi rád, keby sme sa z toho poučili, pretože ako sa hovorí, múdry sa učí na chybách iných, no hlúpy na vlastných, tak nechcem veriť tomu, že sme až takí hlúpi, že sa nevieme poučiť z tých chýb, ktoré sme urobili pri čerpaní eurofondov. Stále budem hovoriť, že eurofondy by mali sa zamerať na to, aby sme vyrábali, aby sme tu vyrábali, vytvárali pridanú hodnotu, lebo iba tak budeme môcť dať nádej našim ľuďom, že sa tu niečo pohne. To, že tu budujeme rôzne nákupné centrá, zamestnáme tam 100 alebo 50 predavačiek, neporieši našu nezamestnanosť, takže musíme tu tlačiť na výrobnú kapacitu, aby sme vyrábali, a potom to aj spotrebovali. A najlepšie, keby to bolo všetko na Slovensku. Ďakujem pekne.
Pellegrini, Peter, podpredseda NR SR (2020-07-10):
Pani poslankyňa Drábiková.
P. Hrušovský, predseda NR SR: (2005-06-23):
Teraz poprosím povereného overovateľa, aby vyhlásil výsledky tajnej voľby člena Rady pre vysielanie a retransmisiu. Poprosím, pán skrutátor, poprosím vás. (Reakcia poslanca.) Ešte nie je výsledok? Tak potom, páni poslanci, budeme pokračovať v rokovaní návrhom skupiny poslankýň na vydanie zákona, ktorým sa mení a dopĺňa zákon o sociálnom fonde a zmene a doplnení zákona o daniach z príjmov, ktorý prerokúvame ako tlač 1107, poradové číslo 60. Prosím pani poslankyňu Tkáčovú, aby z poverenia skupiny poslankýň návrh zákona uviedla a odôvodnila. Nech sa páči. (Rokovanie o návrhu skupiny poslankýň Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov , tlač 1107.)
Lipšic, Daniel, poslanec NR SR (2013-03-13):
No, ja s návrhom rozšíriť tento systém na obecné polície, samozrejme, že nesúhlasím. Ak majú mestá záujem riešiť osobitne výsluhové dôchodky alebo zabezpečenie sociálne svojich policajtov, nech to riešia mestá a obce. Určite nie štát podľa mojej mienky. A skôr sa mi zdá, že by sme mali v budúcnosti pristupovať k zúženiu rozsahu osôb, ktorých sa majú tieto dôchodky týkať, ako k rozširovaniu. Lebo samozrejme, že potenciálne sú aj iné profesie, ktoré po nejakom veku už nemôžu sa vo svojej profesii uplatňovať. Teraz to poviem tak možno nadnesene, že baletky. No ale neviem, či by sme mali prijímať osobitné zákony, ktoré sa týkajú ďalších a ďalších profesií. Stačí to naozaj zúžiť na policajné, vojenské a záchranné zložky, ktoré ale má v gescii štát, nie samospráva. Lebo potom sú aj dobrovoľní záchranári, dobrovoľní hasiči, a proste ak to raz začne týmto smerom v tomto prípade, tak nebude mať kde skončiť.
P. Paška, predseda NR SR: (2009-06-19):
(Hlasovanie.) 143 prítomných, 87 za, 56 sa zdržalo. Návrh sme schválili. Teraz bude pán poslanec Martinák uvádzať v druhom čítaní hlasovanie o vládnom návrhu zákona o flórovaných skleníkových plynoch a o zmene a doplnení niektorých zákonov , je to tlač 1021.
Grendel, Gábror, podpredseda NR SR (2023-02-08):
Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Pellegrini, Peter, predseda NR SR (2015-10-01):
Ďakujem pekne. Na vaše vystúpenie neevidujem žiadne faktické poznámky. Vyhlasujem všeobecnú rozpravu za skončenú. Pán navrhovateľ, chcete sa ešte vyjadriť? Nie. Pani spravodajkyňa? Nie. Prerušujem rokovanie o tomto bode programu. Pristúpime teraz k prvému čítaniu o návrhu pána poslanca Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov (tlač 1661). Pán poslanec, nech sa páči, máte slovo. [Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1661.]
M. Hort, podpredseda NR SR: (2009-10-27):
A slovo má pán poslanec Ján Senko. Nech sa páči.
Hort, Milan, podpredseda NR SR (2011-02-03):
Ďakujem pekne. Čas určený na hodinu otázok pre premiéra, teraz zastupujúceho, pán podpredseda vyčerpal, preto pani poslankyňa už nemôže dať ani doplňujúcu otázku. Ďakujem pekne, pán podpredseda za vyčerpávajúcu odpoveď. A teraz pristúpime k otázkam, ktoré jednotliví poslanci adresovali členom vlády. Tiež podľa vylosovaného poradia. Prvý, kto bol vylosovaný, je pán poslanec Dušan Jarjabek. Vidím ho v sále, takže budeme odpovedať na jeho otázku. Jeho otázka je smerovaná na ministra kultúry, pána Daniela Krajcera a znie: „Pán minister, tento štát má obrovský vnútorný dlh, pokiaľ ide o historické pamiatky. Pri svojom nástupe ste avizovali projekt zameraný na ich veľkorysú obnovu so zapojením mimorozpočtových zdrojov. V akom štádiu je tento zámer dnes?“ Pán minister, nech sa páči, je tu priestor na našu odpoveď.
B. Bugár, podpredseda NR SR: (2004-09-09):
(Hlasovanie.) Prítomných je 127 poslancov, za 126, zdržal sa 1. Konštatujem, že sme v treťom čítaní . Preto otváram rozpravu v rámci tretieho čítania a pýtam sa, či sa hlási niekto v tomto čítaní do rozpravy. Konštatujem, že nikto. Vyhlasujem rozpravu za skončenú. Pán spravodajca, máte slovo.
Zmajkovičová, Renáta, podpredsedníčka NR SR (2014-01-30):
Pán poslanec Kuffa.
Blanár, Juraj, podpredseda NR SR (2021-06-24):
Žiadna faktická poznámka na vaše vystúpenie, čiže týmto vyhlasujem všeobecnú rozpravu za uzavretú. Predpokladám, že pani navrhovateľka povedala, čo bolo potrebné. Pán spravodajca, nech sa páči, máte slovo, môžete zaujať k rozprave stanovisko.
Tomčo, Štefan, poslanec NR SR (2011-02-08):
Pán predsedajúci, dajte teraz hlasovať o pozmeňovacom návrhu, ktorý podal pán poslanec Peter Kalist.
Suja, Miroslav, poslanec NR SR (2020-12-09):
Ďakujem za slovo. Tomáš, povedal si, že táto vláda o sebe vyhlásila, že je najlepšia vláda, aká kedy bola. Najlepšia, aká kedy bola. Dopredu, skôr ako niečo dokázala, tak takéto vyhlásenie, ja si myslím, pán podpredseda vlády, je veľmi silné. Toto môžu vyhlásiť len občania Slovenska alebo ľudia, ktorí vám vystavia vysvedčenie. A buďte radi, ak to bude len to vysvedčenie, že to neprídu vystaviť osobne.
Zemanová, Anna, poslankyňa NR SR (2021-05-13):
Pán poslanec Čepček, teda neviem, či ešte ste súčasťou koalície, alebo nie. Ale v čase, kedy ste predkladali svoje rôzne návrhy a požiadavky aj do pléna Národnej rady, tak v tom čase ste určite ešte boli započítavaný do koaličného kvóra. Viete, ono to tak nefunguje, že vy ako osobitne poslanec si tu niečo žiadate. Tieto, takéto požiadavky je legitímne vniesť hlavne v rámci koalície v nejakej pracovnej skupine a potom by ste nesplietali pandemický zákon s novelou zákonu o hospodárskej mobilizácii. Pandemický zákon je veľký zákon, ktorý pôjde riadne do medzirezortného pripomienkovacieho konania. Táto novela zákona o hospodárskej mobilizácii rieši aktuálnu situáciu, čo sa týka zabezpečenia niektorých pracovísk, ktoré je potrebné podchytiť pre zvládnutie pandémie. Určite vám kolega Ondro Dostál to ešte viacej vysvetlí. Takže, ono prísť tu a požadovať niečo, že ja niečo chcem, áno, dá sa to, ale nie je to celkom taký vhodný postup koaličného poslanca. Ani nieže koaličného, v podstate v takýchto bodoch treba rokovať s vládou, rokovať s poslancami a nájsť tú najvhodnejšiu formu. Určite by nebránili vypočuť si váš názor, keby ste to nebrali ako sebaprezentáciu, ale keby ste mali reálnu chuť a vôľu pomôcť situáciu legislatívne riešiť.
Jarjabek, Dušan, poslanec NR SR (2019-04-03):
Ďakujem pekne. Dovolím si pozvať všetkých členov výboru pre kultúru a médiá na zasadnutie výboru 12.05 hodine. Ďakujem pekne.
Puci, Róbert, poslanec NR SR (2023-12-07):
Ďakujem pekne. Chcel by som oznámiť kolegom z výboru pre hospodárske záležitosti, že výbor sa uskutoční zajtra ráno o 8.30 h v miestnosti č. 149, čo je rokovacia miestnosť výboru pre európske záležitosti.
Jurinová, Erika, podpredsedníčka NR SR (2015-10-02):
Ďakujem. Teraz dávam slovo pánovi navrhovateľovi Martinovi Poliačikovi, nech sa páči.
P. Paška, predseda NR SR: (2009-04-15):
(Hlasovanie.) 139 prítomných, 87 za,  52 sa zdržalo. Návrh sme postúpili do druhého čítania.
Dostál, Ondrej, poslanec NR SR (2018-09-17):
Pán poslanec Poliačik, chcel by sa vyjadriť k tomu, s čím si skončil. Teda, že nestačí, že ten návrh je nedostatočný. Áno, možno súhlasiť, že neupravuje všetky aspekty tejto témy a ja súhlasím s tým, že treba ísť ďalej. Ale myslím si, že v tej nedostatočnosti, ako si to nazval, je zároveň aj istá prednosť toho návrhu, pretože mnohokrát pri debatách o tom, akým spôsobom by sa právne malo upraviť postavenie párov rovnakého pohlavia, zaznieva, že no manželstvo nie, lebo manželstvo je vyhradené vzťahu muža a ženy. A teda je tam aj nejaká symbolika. No registrované partnerstvá v nejakej komplexnej úprave nie, lebo, lebo to je vlastne len prvý krok k manželstvám. Ale aj mnohí z tých, čo toto hovoria, zároveň tvrdia, že dobre, že poďme teda niečo v Občianskom zákonníku upraviť a ošetríme tie problémové situácie. A presne toto ten návrh robí, že ošetruje také tie najviditeľnejšie problémové situácie, ako je dedenie, nahliadanie do zdravotnej dokumentácie alebo ošetrovné. Čiže je to príležitosť pre všetkých tých, ktorí tvrdia, že im prekáža tá symbolická stránka veci, ale nemajú problém s tou praktickou úpravou, aby teraz zahlasovali za. Nehovorím o fašistoch. Ako s fašistami nemá zmysel sa baviť. Ale s ľuďmi, ktorí z nejakých dôvodov, ktoré môžu byť úplne legitímne, si myslia, že nemajú byť vzťahy upravené, povedzme, inštitútom manželstva alebo inštitútom registrovaného partnerstva, tak teraz môžu ukázať, že sú pripravení ošetriť tie praktické problémy a zahlasovať za ten návrh.
Grendel, Gábor, poslanec NR SR (2017-04-07):
Ďakujem za slovo. Pre mňa v tejto chvíli vôbec nie je podstatné čo sa udialo v roku 2000, kedy dostali akú akreditáciu, ale či pán minister vedel alebo nevedel na základe informácií z vlastného rezortu, kto riadi Čistý deň. A druhá dôležitá vec, čo sa udeje teraz, keď tá informácia bola zverejnená. Možno sa dočkáme, že príde pán premiér a oznámi nám, že informačný systém Sociálnej poisťovne sú len babské táraniny.
P. Hrušovský, predseda NR SR: (2003-09-24):
Nech sa páči, pán poslanec Lintner. Ľ. Lintner, poslanec: Ja si, samozrejme, uvedomujem, že perspektívne nastane pohyb vo výboroch aj z pozície toho, čo sa deje v našom poslaneckom klube, ale v tomto prípade nedošlo k zmene vo výbore pre financie, rozpočet jednoducho preto, že keď pred pár dňami zanikol mandát pána poslanca Hamarčáka, tak zanikla aj jeho pozícia vo výbore a teraz sme ho len spätne navrhli. Nezmenil sa žiadny pomer v tomto výbore. Teraz sa k tomuto dňu žiadny pomer nezmenil touto voľbou.
D. Jarjabek, poslanec: (2005-07-01):
No a mňa len mrzí, že táto informácia myslím si, nedostala takú pozornosť ctených poslancov, akú si zaslúžila, ale som presvedčený, že ctení poslanci o čo menej počúvali, o to viac budú diskutovať. Ďakujem za pozornosť.
Gyimesi, György, poslanec NR SR (2021-12-07):
Ďakujem za slovo, pán podpredseda. Dovoľte mi, aby som ako uvedený spravodajca výboru predniesol spoločnú správu výborov Národnej rady o prerokovaní návrhu Súhrnnej výročnej správy Slovenskej republiky za rok 2020. Návrh súhrnnej výročnej správy pridelil na prerokovanie predseda Národnej rady Výboru Národnej rady pre financie a rozpočet a Výboru Národnej rady pre verejnú správu a regionálny rozvoj v termíne do 22. novembra 2021. Ako gestorský výbor určil výbor pre financie a rozpočet. Výbor pre financie a rozpočet predloženú správu prerokoval a svojím uznesením ju zobral na vedomie. Zároveň odporučil Národnej rade návrh súhrnnej výročnej správy vziať na vedomie. Výbor pre verejnú správu a regionálny rozvoj o návrhu nerokoval, pretože nebol uznášaniaschopný. Zo strany výborov Národnej rady ani poslancov neboli predložené iné stanoviská, pripomienky či pozmeňujúce alebo doplňujúce návrhy. Gestorský výbor schválil spoločnú správu uznesením č. 268 zo dňa 23. novembra 2021 a určil ma za spoločného spravodajcu výboru. Výbor ho zároveň poveril predniesť spoločnú správu na schôdzi Národnej rady a navrhnúť Národnej rade postup pri hlasovaní. Ďakujem, pán predsedajúci, skončil som, otvorte, prosím, rozpravu.
I. Farkas, poslanec: (2009-06-26):
Výsledok rokovania výboru. V súlade s rozhodnutím predsedu Národnej rady Slovenskej republiky z 27. mája 2009 č. 1123 výbor prerokoval Správu o menovom vývoji v Slovenskej republike za rok 2008 a prijal nasledovné uznesenie – Výbor Národnej rady Slovenskej republiky pre financie, rozpočet a menu, uznesenie č. 517 zo dňa 10. júna 2009. Výbor predloženú správu prerokoval a svojím uznesením ju zobral na vedomie. Zároveň odporučil Národnej rade Slovenskej republiky Správu o menovom vývoji v Slovenskej republike za rok 2008 vziať na vedomie. Zo strany výboru ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Gestorský výbor podľa § 79 ods. 4 a 5 schválil správu uznesením č. 540 zo dňa 16. júna 2009, určil poslanca Ivána Farkasa za spravodajcu výboru. Výbor ho poveril po prvé predniesť správu výboru na schôdzi Národnej rady Slovenskej republiky, po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnej správe ihneď po ukončení rozpravy k nej. Zároveň odporučil Národnej rade Slovenskej republiky podľa § 26 ods. 1 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby guvernér Národnej banky Slovenska Ivan Šramko správu uviedol a mohol vystúpiť v rozprave. Ďakujem pekne. Otvorte, prosím, pán predsedajúci, rozpravu.
V. Novotný, poslanec: (2005-05-20):
Myslím si, že cieľ, ktorý by sme mali sledovať v týchto zákonoch, je, aby naše autá mali dobrý technický stav, aby boli obuté v zime v zimných pneumatikách, aby bola bezpečná premávka na našich cestách, aby boli všetci pripútaní bezpečnostnými pásmi a aby deti sedeli v autosedačkách. A to je vec zdravia, a nie peňazí. A pánovi poslancovi Ďaďovi poviem len jednu vec, veľmi jednoduchú odpoveď. Suspenzor na tú časť tela netreba, pretože kto absolvoval prvú atestáciu z odboru chirurgie, tak sa v traumatológii učil, ako prebieha patogenéza úrazu, to znamená, ktoré časti narážajú pri páde, povedzme, pri pohybe na kolieskových korčuliach. A sú to kolená, lakte a hlava, ktoré idú v prvej línii. Málokedy padáme dopredu bruchom. Ďakujem.
Šeliga, Juraj, podpredseda NR SR (2021-03-31):
Ďakujem. Ako ďalšia v rozprave pani poslankyňa Pleštinská. Nech sa páči.
Krajčír, Ľuboš, poslanec NR SR (2020-05-14):
Ďakujem pekne za slovo. Ja musím pána kolegu, práveže všetci ho kritizujú, ale ja ho pochválim. (Smiech v sále.) Ja ho naozaj veľmi rád počúvam, má jeden príjemný hlas, ale ako vždy, ja som sa opäť nič nedozvedel. Naozaj je to len vystúpenie, naťahovanie času a ja si myslím, že dnes tie výsledky, ktoré sú, za čo sa chcem naozaj vláde poďakovať, sme krajina, ktorá má najmenej, alebo sme jedna z krajín, ktorá má naozaj najmenej nakazených. Teraz sa poďme pozrieť na tie ekonomické dopady a musíme spraviť všetko preto, aby naozaj sa tu ľudia mali dobre. Ďakujem.
Šeliga, Juraj, podpredseda NR SR (2020-04-07):
Ďakujem. S reakciou na faktické poznámky, pán poslanec Karahuta.
M. Číž, podpredseda NR SR: (2007-09-19):
Vážení kolegovia, ešte poprosím o minútku strpenia, otváram rozpravu o tomto bode programu. Nedostal som žiadnu písomnú prihlášku do rozpravy. Pýtam sa, či sa niekto chce prihlásiť ústne do rozpravy. Pokiaľ nikto, uzatváram možnosť prihlásiť so do rozpravy. Uzatváram rozpravu o tomto bode programu. A prerušujem rokovanie o tomto bode programu. Veľmi pekne ďakujem, pán minister. Veľmi pekne ďakujem, pán spravodajca. Kolegyne, kolegovia, blíži sa 17.00 hodina, budeme hlasovať. Vzhľadom na to, že ešte vidím, že máme trošku turbulentnú situáciu, vyhlasujem krátku technickú 5-minútovú prestávku pred hlasovaním. (Technická prestávka.)
Hrnčiar, Andrej, podpredseda NR SR (2019-11-28):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chce niekto zaujať stanovisko? Nech sa páči.
Laššáková, Jana, podpredsedníčka NR SR (2013-02-12):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci: Gál, Šebej, Štefanec, Mihál, Švejna. Končím možnosť prihlásiť sa do rozpravy ústne. Nech sa páči, pán poslanec Gál.
T. Cabaj, podpredseda NR SR: (2010-01-20):
A trochu sa chcem ohradiť voči vyjadreniu pána expredsedu poslanca Hrušovského, keď hovoril, že nesúhlasí s mojím konštatovaním, keď som sa odvolal na § 67 a 68 rokovacieho poriadku, že zákon spĺňa z formálno-právnej stránky všetky náležitosti. Ak by si to prečítal, tak zistí, že skutočne som mal pravdu. Pretože to, čo on napádal, bolo skrátené legislatívne konanie, to je náhodou až § 89. A keďže o skrátenom konaní Národná rada rozhodla, tak o tom nepolemizujem, padlo väčšinové rozhodnutie, takže pokračujeme v tom. Rešpektujem, že podľa § 73 predložil návrh nepokračovať v ďalšom rokovaní, budeme o ňom hlasovať ako o prvom a verím, že potom dôjdeme aj k ďalšiemu hlasovaniu. A kolegyni Tkáčovej nechcem veľa na tú tému hovoriť, pretože nerád by som sa bavil na tému, kto tomu rozumie-nerozumie, pretože po tom, čo sa urobila tzv. Nižňanská reforma, voliči vám to patrične spočítali. Taký chaos, aký je momentálne v štátnej správe, nikdy v živote nebol. A je to vašou zásluhou. Mňa len mrzí jedna vec, že sme nestihli tú integráciu urobiť tak, ako to bolo v minulosti, ale to je úloha pred nami. Ďakujem pekne. (Potlesk.)
Šimečka, Michal, podpredseda NR SR (2024-01-24):
Ďakujem. Pán poslanec Mikulec.
Hrušovský Pavol, podpredseda NR SR (2011-09-14):
Pani premiérka je v budove Národnej rady, pán poslanec .
L. Nagy, poslanec: (2004-06-24):
(Prerušenie rokovania o 12.04 hodine.) (Pokračovanie rokovania o 14.06 hodine.) Piaty deň rokovania 28. schôdze Národnej rady Slovenskej republiky 24. júna 2004 o 14.06 hodine
Kollár, Boris, predseda NR SR (2021-12-01):
Prosím, budeme hlasovať o procedurálnom návrhu pána poslanca Fica. Prosím, prezentujme sa o tomto jeho návrhu, prezentujme sa a hlasujeme. Nefunguje mi to. (Hlasovanie.) Prítomných 135 poslancov, za 51, proti 37, zdržalo sa 43, nehlasovali 4. Uvedený návrh sme neschválili. Teraz dám hlasovať o týchto dvoch návrhoch vlády, aby sme ich prerokovali zajtra, teda vo štvrtok 2. decembra po bodoch pána Mikulca. Ešte raz upozorňujem, ak Národná rada rozhodne o skrátení legislatívnych konaní v rámci príslušného bloku hlasovania, navrhujem, aby sme bezprostredne po hlasovaní pristúpili k prvým čítaniam. O tomto budem teraz dávať hlasovať. Prosím, prezentujme sa a hlasujeme. (Hlasovanie.) Prítomných 139 poslancov, za 86, proti 48, zdržali sa 4, nehlasoval 1. Konštatujem, že sme zaradili tieto nové body do programu 51. schôdze a určili sme termíny ich prerokovania. Teraz budeme hlasovať o bode 52 schváleného programu, ktorým je prvé čítanie o návrhu poslancov Jarjabka, Habánika na vydanie zákona, ktorým sa mení zákon č. 284/2014 Z. z. o Fonde na podporu umenia, tlač 771. Prosím spravodajkyňu z výboru pre kultúru a médiá poslankyňu Janu Vaľovú, aby uviedla hlasovanie. (Hlasovanie o návrhu poslancov Národnej rady Slovenskej republiky Dušana Jarjabka a Jozefa Habánika na vydanie zákona, ktorým sa mení zákon č. 284/2014 Z. z. o Fonde na podporu umenia a o zmene a doplnení zákona č. 434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 Z. z. a o zmene a doplnení niektorých zákonov v znení neskorších predpisov , tlač 771.)
Matovič, Igor, poslanec NR SR (2013-03-14):
Lojzo, možno je to zvláštne, ale ja aj naozaj s tebou súhlasím v tej podstate veci, že naozaj je nezodpovedné sa správať v takejto situácii nezodpovedne, keď podľa mojich informácií prvýkrát za predsedovania pána poslanca Madeja ústavnoprávnemu výboru kandidáti do disciplinárnych senátov nebudú vypočutí na ústavnoprávnom výbore. Mne to je naozaj ľúto. Ja by som ich naozaj veľmi rád podporil, ale keď neviem, kto tam je, bohužiaľ, nemôžem hlasovať aj za vašich kandidátov. Čiže tu nejde momentálne o stranícke nominácie alebo nestranícke nominácie. Veľmi rád, by som vám ich podporil. Neumožnili ste nám to. A, Lojzo, nepreceňuj sa, zas na druhej strane ja si myslím, že pán predseda parlamentu ťa zoberie s nadhľadom a ani si ťa nevšimne a budeš tam niekde búchať topánkou a v kľude určite za tebou nepošle žiadnych bodyguardov.
Pellegrini, Peter, predseda NR SR (2015-05-13):
Pani poslankyňa Gibalová.
Laššáková, Jana, podpredsedníčka NR SR (2012-10-23):
Pán poslanec Martvoň.
Sulík, Richard, predseda NR SR (2011-02-08):
Ďakujem. Poprosím spoločného spravodajcu pána Radošovského, aby informoval Národnú radu o výsledku rokovania výborov. Nech sa páči.
Laurenčík, Milan, podpredseda NR SR (2020-07-24):
Pán poslanec, ja dodržiavam. Aj som upozornil. A pani poslankyňa začala slovami, že reaguje. A vy máte dať procedurálny návrh a nie ma tu upozorňovať.
B. Bugár, podpredseda NR SR: (2003-01-14):
Pani poslankyňa, nech sa páči, máte slovo.
J. Laššáková, poslankyňa: (2009-06-16):
Predseda Národnej rady Slovenskej republiky rozhodnutím z 1. júna tohto roku č. 1143 pridelil Ústavnoprávnemu výboru Národnej rady Slovenskej republiky vládny návrh na skrátené legislatívne konanie o vládnom návrhu zákona o Špecializovanom trestnom súde a o zmene a doplnení niektorých zákonov s termínom do 15. júna 2009. Ústavnoprávny výbor Národnej rady Slovenskej republiky prerokoval vládny návrh na skrátené legislatívne konanie na svojom zasadnutí 10. júna 2009 na 81. schôdzi. Uznesením z 10. júna 2009 č. 652 odporúčal Národnej rade Slovenskej republiky súhlasiť s vládnym návrhom na skrátené legislatívne konanie. Pán predseda, prosím, otvorte rozpravu.
P. Paška, predseda NR SR: (2008-04-11):
Pán poslanec Kahanec, nech sa páči.
Mazurek, Milan, poslanec NR SR (2021-09-22):
Pani kolegyňa, totalitné režimy v minulosti presadzovali ideu, že jednotlivec, hodnota jeho života, jeho slobôd, ľudské práva, to skrátka nie je nič dôležité. Všetko bolo o tom, že záujem celku bol nadradený úplne vo všetkom záujmu toho jednotlivca. Potom prišla tá tzv. liberálna demokracia, ktorá prišla s úplným opakom a to, že jednotlivec je najviac a ten má najväčšie slobody a má úplne všetky práva a musí sa rozhodovať. A, samozrejme, ani jedna, ani druhá nie je úplne ideálna, má svoje negatíva, z týchto verzií. Ale to, čo tu predvádzajú dnes tí ľudia, o ktorých ste aj hovorili, tí ľudia, ktorí sa stavajú do pozície morálnych autorít, hyeny ako Nicholsonová, europoslankyňa, aktivista za ľudské práva, údajne, Weisenbacher, komentátor denníka SME Schutz alebo bývalý šéf Židovskej náboženskej obce pán Traubner, ktorí posielajú neočkovaných niekde mimo, ktorí hovoria, že títo ľudia by nemali mať prístup do spoločnosti, že títo ľudia by sa nemali slobodne pohybovať po uliciach, no tak títo ľudia prezentujú názory fašistov, nacistov, komunistov, ľudí, ktorí rozlišovali spoločnosť na hodných a nehodných, ľudí, ktorí povedali, ty budeš mať ľudské práva, keď splníš naše podmienky, a ty ich mať nebudeš. A táto covidototalita, táto pandémia naplno ukázala tie charaktery, naplno ukázala pravú tvár týchto prehnitých ľudí, naplno konečne mohli zo seba dostať to zlo, ktoré v nich bujnelo. Stále tie krásne úsmevy, liberálna demokracia, sloboda, ľudské práva, hodnoty, poďme chrániť všetky menšiny, milujme sa navzájom. A nakoniec to tu máte. Keď majú prvú možnosť ukázať na vás prstom a vedia, že s vami nesúhlasia, a obmedziť vaše ľudské práva, tak to s potleskom urobia a ešte hovoria, aký záslužný skutok robili. Ako nacisti.
V. Veteška, podpredseda NR SR: (2004-03-16):
Prerušujem rokovanie Národnej rady, budeme pokračovať zajtra o 9.00 hodine. Prosím procedurálny návrh ešte má pán Fico.
Danko, Andrej, predseda NR SR (2020-02-20):
Poslankyňa Vaľová.
Grendel, Gábor, podpredseda NR SR (2021-11-24):
Otváram všeobecnú rozpravu, do ktorej som nedostal žiadnu písomnú prihlášku. Dávam možnosť prihlásiť sa do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca, nech sa páči.
Glváč, Martin, podpredseda NR SR (2017-04-06):
Poprosím, kľud v sále. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa a vyhlasujem rozpravu za skončenú. K rozprave chce zaujať stanovisko navrhovateľ alebo predkladateľ. Nech sa páči.
Pellegrini, Peter, podpredseda NR SR (2020-07-08):
Ďakujem veľmi pekne. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi. Nech sa páči, máte slovo.
Kaliňák, Robert, poslanec NR SR (2011-02-11):
Ďakujem pekne. Čiže mňa by naozaj zaujímalo v súvislosti s tým, že teda ako ste dokázali večer otvoriť podateľňu a ako rýchlo ste dokázali podať ten návrh a... (Prerušenie vystúpenia predsedajúcim.)
Bugár, Béla, podpredseda NR SR (2017-02-08):
Ďakujem. Dávam teraz slovo spravodajcovi, ktorého určil navrhnutý gestorský výbor pre financie a rozpočet, poslancovi Martinovi Kotlebovi. Nech sa páči.
V. Veteška, podpredseda NR SR: (2004-03-03):
Pán podpredseda vlády, chcete vystúpiť? Nech sa páči.
Vons, Peter, poslanec NR SR (2022-03-15):
Ďakujem. Len to, že hlasovať budeme o tomto zajtra o jedenástej hodine.
Sulík, Richard, predseda NR SR (2010-11-04):
Ďakujeme, pán Číž. (Potlesk.) Vyhlasujem všeobecnú rozpravu za skončenú. Chce zaujať k rozprave stanovisko navrhovateľ?
Viskupič, Jozef, poslanec NR SR (2015-06-24):
Ďakujem, mňa zaujala tá časť prejavu, kedy si hovoril, pán poslanec, o možných, alebo možnej tvorbe martýrov slobodného prejavu alebo martýrov práva na zhromaždenie, pretože neviem, do akej miery si to vážení predstavitelia exekutívy a vážené poslankyne a poslanci uvedomujú, ale presne toto sa deje úplne v súčasných hodinách a minútach. Totižto ak si pozriete, ktokoľvek si dovolí nejakým spôsobom k tým sobotným prejavom povedať, že toto by sa diať nemalo, tak v prvom rade dostane to, že celé je to zmanipulované. V podstate tých 300 bláznov boli policajti dobreže nie, zachytil som asi 17-tisíc lajkov na to, že nejaký policajt druhému nejakému protestujúcemu dáva mobil k uchu, a vraj to sa tam udialo. Čiže strašný pozor na to, aby sme tu témou obmedzenia slobody zhromaždenia nedávali týmto ľuďom do ruky nástroj, že vlastne my ich tu nejakým spôsobom ostrakizujeme. Lebo kam potom pôjdeme, keď budeme hovoriť, že ak sa ľudia budú chcieť zhromažďovať a budú hroziť materiálne alebo nejaké hospodárske škody, choďte sa niekedy pozrieť v Trnave, aké sú manévre policajné, keď je zápas. To budeme rušiť zápasy aj potom? Čiže nechoďme touto témou alebo vôbec, ja si myslím, že sloboda prejavu, identifikujme ich v tej spoločnosti, bráňme tomu, aby nenaberali nejakú širokú podporu, ale nehovorme o tom, že to nemajú právo povedať. Keď chce mať, kosák a kladivo nemáme zakázané, ale kto to teraz bude s tým hovoriť, a prečo majú osemdesiatosmičky a neviem čo po sebe popísané, no lebo sme im zakázali. Nech sa prejavuje... (Prerušenie vystúpenia časomerom.)
Somogyi, Szilárd, poslanec NR SR (2011-04-01):
To, že aby sme navrhovali podľa toho, čo sme ako prijali.
Mesterová, Zuzana, poslankyňa NR SR (2024-02-06):
Ďakujem pekne za slovo, pán predseda. Navrhujem, aby predseda Národnej rady zabezpečil výklad príslušného odboru alebo príslušného výboru Národnej rady, akým spôsobom môže poslanec predniesť pozmeňujúci návrh zákona, ak v čase prednesu uplynie čas vyčlenený pre poslanecký klub, ktorého je členom. Odôvodnenie: Blížime sa ku koncu, potrebujeme si lepšie zmanažovať náš čas a máme ešte dosť pozmeňujúcich návrhov, tak aby sme mali jasno. Ďakujem.
Laššáková, Jana, podpredsedníčka NR SR (2013-06-28):
Pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Hlinu, ktorému teraz odovzdávam slovo. Nech sa páči, pán poslanec.
Jurinová, Erika, podpredsedníčka NR SR (2012-07-27):
Nech sa páči, pán poslanec Martvoň.
Jurinová, Erika, podpredsedníčka NR SR (2014-10-16):
Už nabudúce dokončíte, asi. Pán poslanec Lipšic, nech sa páči.
Gyimesi, György, poslanec NR SR (2021-05-13):
Ďakujem za slovo, pán podpredseda. Pán predseda, plne súhlasím s tým, čo si v rozprave povedal. Ale ľutujem, že túto diskusiu alebo tento návrh musíme predkladať my, pretože, ak si si všimol tú smršť v liberálnych médiách, tak sa to otáča proti nám a jediným dôvodom, ktorý tieto médiá pertraktujú je vraj Vladimír Pčolinský, čo je hlúposť. Od roku 2005 platí tento Trestný poriadok a vlády SMER-u mali dostatok času na to, aby kolúznu väzbu zmenili. Zmenili podmienky, zmenili proces a neurobili tak. Stalo sa to až vtedy, keď kategória – náš človek je vo väzbe, ale aspoň sa upriamila pozornosť na to, že čo tá väzba skutočne znamená. Ja plne podporujem ináč tento návrh, pretože z toho, čo sa už v médiách napísalo a zo všetkých týchto uznesení o vzatí do väzby, ktoré unikli zo spisov, sme sa dozvedeli, že niekedy tie dôvody sú také tristné, že to možno by ani nestačili na odsúdenie, nieto na vzatie do väzby. A plne súhlasím aj s Petrom Pčolinským, ktorý hovorí o tom, že väzba v súčasnosti, tak ako je nastavená, najmä tá kolúzna, je mučiacim nástrojom, pretože, ako sme sa mali možnosť dozvedieť na výbore pre ľudské práva, kde sme si zavolali pani ministerku, ktorá nám hodinu a pol alebo myslím, že dve hodiny vysvetľovala, ako to funguje. A keď sme sa dozvedeli, že tieto podmienky sú tam také len kvôli tomu, že Zbor väzenskej a justičnej stráže nemá dostatok peňazí, tak ma až zamrazilo. To znamená, že sú poddimenzovaní personálne, preto nemôžu predvádzať častejšie tých ľudí ako na hodinu von z tej cely, nemajú dostatok peňazí a priestorov vo vybaveniach na to, aby sa im rozšírili tie cely a tak ďalej a tak ďalej. Veľmi poučné, preto... (Prerušenie vystúpenia časomerom.)
Hlina, Alojz, poslanec NR SR (2015-09-29):
Pán predseda, porušujete rokovací poriadok. Pri procedurálnom návrhu musíte uviesť už či pred jeho uvedením alebo po jeho uvedení, v tej novele teraz ste mali, že to musí byť predtým, dôvod na procedurálny návrh. Čiže ak dávate procedurálny, musíte uviesť na to dôvod. Prosím vás, uveďte dôvod, prečo zajtra rušíte hlasovanie.
Bašistová, Alena, poslankyňa NR SR (2019-12-05):
Ďakujem veľmi pekne za slovo, vážený pán predsedajúci. Vážené pani poslankyne, páni poslanci, dovoľte mi, aby som predložila pozmeňujúci návrh. Podľa prieskumov v Slovenskej republike, napríklad epidemiologický výskum a analýzy docentky MUDr. Bražinovej, sa počet ľudí, ktorí potrebujú liečbu psychických porúch, odhaduje na 850-tisíc osôb, z čoho je odborná starostlivosť poskytovaná cca iba jednej štvrtine. Napríklad u úzkostných porúch dosahuje počet neliečených až 84 percent. Počet samovrážd sa na Slovensku každoročne pohybuje okolo 500. Účinná liečba existuje, avšak mnohí ľudia buď onej nevedia, alebo majú predsudky, prípadne je pre nich starostlivosť nedostupná. A to i vďaka nastaveniu súčasného zdravotného systému a možnosti poskytovania psychologických služieb. Týmto pozmeňujúcim návrhom sa navrhuje zrušenie povinnosti takzvaného výmenného lístku pri návšteve psychológa. Podľa Slovenskej komory psychológov asi tretina pacientov s psychickou poruchou, respektíve záťažovým stavom s dopadom na psychický stav kvôli aktuálne platnej a účinnej povinnosti výmenného lístku k špecialistovi-psychológovi nevyhľadá odbornú psychologickú pomoc a uprednostní samoliečbu, prípadne svoj problém nerieši. Zrušením tejto povinnosti sa zníži administratívna záťaž a prispeje k včasnej diagnostike a motivácie k liečbe pacientov. Chcela by som vás poprosiť, tento pozmeňujúci návrh bol prejednaný aj s ministerstvom práce, bol konzultovaný s komorou psychológov, aj s ministerstvom zdravotníctva, mali sme na výbore hlavne zástupcov komory psychológov, takže vás chcem poprosiť o jeho podporu. Ďakujem.
Érsek, Árpád, minister dopravy a výstavby SR (2019-02-05):
Ďakujem za slovo. Vážený pán predsedajúci, vážené dámy, páni, na dnešné rokovanie predkladám návrh zákona, ktorým sa mení a dopĺňa zákon 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov. V súlade s plnením opatrení postupov národného plánu zameraného na zvyšovanie počtu budov s takmer nulovou potrebou energie všetky nové budovy musia po 31. decembri 2020 dosiahnuť úroveň výstavby s takou nulovou potrebou energie. Pre motiváciu vlastníkov rodinných domov k výstavbe rodinných domov s takmer nulovou potrebou energie a pre postupné zvyšovanie počtu takýchto rodinných domov sa navrhuje doplniť nový účel poskytovania podpory, a to príspevok pre rodinné domy s takmer nulovou potrebou energie vo výške 8-tisíc euro. Súčasťou návrhu sú aj úpravy, doplnenia, ktoré vyplynuli z praxe. Taktiež sa navrhuje upustiť od preukazovania niektorých podmienok poskytnutia príspevku na zateplenie rodinného domu, čiže sa to zjednodušuje. Vážené panie poslankyne, poslanci, žiadam podporiť tento návrh zákona. Ďakujem.
Laššáková, Jana, podpredsedníčka NR SR (2014-02-07):
Teraz dávam slovo pani poslankyni Žitňanskej. Nech sa páči, ktorá ako spravodajkyňa sa prihlásila do rozpravy. Máte slovo.
Pellegrini, Peter, predseda NR SR (2015-10-02):
Ďakujem pekne. Vyhlasujem všeobecnú rozpravu za skončenú a prerušujem rokovanie o tomto bode programu. Nasledujúcim bodom bude prvé čítanie o návrhu poslancov Jany Kiššovej, Petra Osuského a Eugena Jurzycu na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, tlač 1738. Dávam slovo pani poslankyni Jane Kiššovej, aby návrh zákona uviedla. (Rokovanie o návrhu poslancov Národnej rady Slovenskej republiky Jany Kiššovej, Petra Osuského a Eugena Jurzycu na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1738.)
Blanár, Juraj, podpredseda NR SR (2021-09-30):
Dávam možnosť prihlásiť sa ústne do rozpravy. Kto má záujem? Konštatujem, že z poslancov nikto. Uzatváram možnosť sa ústne prihlásiť do rozpravy. Ako jediný prejavil záujem pán navrhovateľ, pán minister životného prostredia, nech sa páči.
P. Farkas, poslanec: (2002-05-14):
I. Presperín, podpredseda NR SR: Prosím, hlasujte. Hlasujeme. (Hlasovanie.) Prítomných je 103 poslancov, za 68, proti 7, zdržalo sa 27, nehlasoval 1. Konštatujem, že sme schválili, že tento vládny návrh zákona prerokujeme v druhom čítaní. Poprosím o druhé hlasovanie.
Aštaryová, Zuzana, poslankyňa NR SR (2011-12-01):
V rozprave vystúpili dvaja poslanci, pani Laššáková a pán Matovič, ktorí podali pozmeňujúce návrhy. Preto teraz dajte hlasovať o tom, že skrátime lehotu podľa § 83 ods. 4 rokovacieho poriadku.
Laššáková, Jana, podpredsedníčka NR SR (2014-11-10):
Pán poslanec, podľa rokovacieho poriadku máte reagovať na pani podpredsedníčku. Tak vás poprosím, aby ste neriešili pani poslankyňu Zmajkovičovú.
Laurenčík, Milan, podpredseda NR SR (2021-05-04):
Súčasne prosím spoločného spravodajcu, prosím, zaujmite miesto pre navrhovateľa. Prosím spoločného spravodajcu z Výboru pre hospodárske záležitosti pána poslanca Petra Vonsa, aby zaujal miesto určené pre spravodajcov. Panie poslankyne, páni poslanci, vystúpením podpredsedu vlády podľa § 35 ods. 6 zákona o rokovacom poriadku sa otvára rozprava znova. Preto sa pýtam, či sa niekto z poslancov hlási do rozpravy a chce vystúpiť v rozprave. Predpokladám, že pán poslanec Čepček mal procedurálny návrh, takže do rozpravy sa hlási pán poslanec Milan Vetrák. Nech sa páči.
Dubačová, Viera, poslankyňa NR SR (2018-05-25):
Ďakujem veľmi pekne. Návrh zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov a ktorým sa menia a dopĺňajú niektoré zákony, predkladajú poslanci Národnej rady Slovenskej republiky Miroslav Beblavý a Viera Dubačová. Návrh zákona je predložený v rámci plánu na zásadnú rekonštrukciu štátu, a to ako prvý balík opatrení, ktorý má tri základné ciele – ochranu nezávislosti a životaschopnosti médií, ochranu novinárov a ich zamestnávateľov a posilnenie investigatívnej žurnalistiky. Cieľom predloženého návrhu zákona je posilnenie povinnosti orgánov verejnej moci a verejných funkcionárov odpovedať na otázky novinárov. Sankciou za nedodržanie povinnosti bude to, čo ustanovuje už v súčasnosti zákon č. 372/1990 Zb. o priestupkoch pri porušení práva na slobodný prístup k informáciám. Takýto návrh je odôvodnený skúsenosťami z aplikačnej praxe, keď sa konkrétny orgán verejnej moci rozhodol neodpovedať na otázky vybranej skupiny novinárov, pričom títo novinári nedisponovali rýchlym a účinným prostriedkom nápravy. Návrh zákona je v súlade s právom Európskej únie, s Ústavou Slovenskej republiky, s ústavnými zákonmi Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná.
Blanár, Juraj, podpredseda NR SR (2022-06-17):
Ďakujem, to už bolo vystúpenie. A pani komisárka má záujem ešte v rozprave vystúpiť? (Reakcia komisárky.) Čiže nakoniec záverečné slovo. Takže vyhlasujem rozpravu za uzavretú a udeľujem slovo pani komisárke so záverečným slovom. Nech sa vám páči.
Miškov, Juraj, poslanec NR SR (2012-06-27):
Pán predsedajúci, prosím, dajte hlasovať o tom, že Národná rada Slovenskej republiky v súlade rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a aby sa za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní, v gestorskom do 32 dní od prerokovania návrhu zákona v Národnej rade Slovenskej republiky v prvom čítaní.
Zmajkovičová, Renáta, podpredsedníčka NR SR (2012-12-05):
Pán poslanec Sulík.
Šeliga, Juraj, podpredseda NR SR (2020-12-09):
Pán poslanec, nech sa páči. Ako ďalší v rozprave vystúpi pán poslanec Šutaj Eštok.
Zmajkovičová, Renáta, podpredsedníčka NR SR (2013-06-04):
Vážené panie poslankyne, ani jedna, vážení páni poslanci, pokračujeme v popoludňajšom rokovaní trinásteho dňa 19. schôdze Národnej rady Slovenskej republiky v prerušenej rozprave v prvom čítaní o návrhu poslancov Daniela Krajcera, Juraja Miškova, Jozefa Kollára a Martina Chrena na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní, tlač 509. Poprosím navrhovateľa a spravodajcu, aby zaujali svoje miesto a pýtam sa, či sa chce prihlásiť niekto do rozpravy ústne. Nie je tomu tak. Vyhlasujem všeobecnú rozpravu za skončenú. Prerušujem rokovanie o tomto bode programu. Pristúpime k ďalšiemu bodu programu, ktorým je prvé čítanie o návrhu poslancov Eriky Jurinovej, Igora Hraška, Jozefa Viskupiča a Miroslava Kadúca na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov. Návrh zákona je pod tlačou 511. Návrh na jeho pridelenie na prerokovanie výborom je v rozhodnutí číslo 490. Dávam slovo poslancovi Miroslavovi Kadúcovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Eriky Jurinovej, Igora Hraška, Jozefa Viskupiča a Miroslava Kadúca na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 511.)
Kuriak, Milan, poslanec NR SR (2023-05-17):
Chcem ohlásiť hlasovanie zajtra na jedenástu hodinu.
A. Belousovová, podpredsedníčka NR SR: (2008-12-08):
Takže poprosím, budeme hlasovať o procedurálnom návrhu, ktorý dala pani poslankyňa Laššáková, aby sme hlasovali, aby sme pokračovali v rokovaní aj po 19.00 hodine až do ukončenia programu, vlastne vyčerpania programu tejto schôdze. Takže hlasujeme, o návrhu pani poslankyne Laššákovej hlasujeme.
Pellegrini, Peter, predseda NR SR (2015-02-18):
Pán poslanec Simon.
R. Madej, poslanec: (2008-09-11):
Vzhľadom na to môžeme podľa § 84 zákona o rokovacom poriadku pristúpiť k hlasovaniu o návrhu zákona ako o celku.
Gažovičová, Tina, poslankyňa NR SR (2024-01-16):
Ďakujem kolegovi Čaučíkovi za jeho vystúpenie a mňa teda veľmi zaujal ten úvod hneď zo začiatku, kde ste citovali premiéra Fica o tom, že podľa neho opozícia ako zmyslov zbavená zachraňuje Lipšica, kým teda on rieši cenu potravín. A ono by to naozaj bolo aj vtipné, keby to nebolo také strašne smutné. Lebo v prvom rade veď to nie my, opozícia, sme tu predložili len pár mesiacov po vzniku vlády zákon, ktorý mení trestné sadzby a ktorý ide rušiť špeciálnu prokuratúru. Veď to neni náš výmysel. Toto predložila vláda a predložila to do skráteného legislatívneho konania a to je ich posadnutosť, nie naša. Ja by som tu oveľa radšej debatovala o cene potravín alebo o politikách, ktoré by naozaj pomohli veľkej časti občanov a občaniek Slovenska. Nás to nebaví tu diskutovať o Úrade špeciálnej prokuratúry. My to robíme preto, lebo vláda tento návrh predložila. Čiže naozaj mi príde úplne absurdné, aby sa takto vymedzoval pán premiér, pán štvornásobný premiér, nehovoriac o tom, že, a už to tu odznelo veľakrát, nikto z nás tu nejde zachraňovať Lipšica. Toto predsa nie je o Lipšicovi. A príde mi to také symptomatické v duchu slovenského príslovia, podľa seba súdim teba, že asi je to pán premiér, ktorý za všetkým vidí ľudí a za tým, komu treba podľa neho pomôcť alebo koho sa treba podľa neho zbaviť. Nie, my vidíme inštitúcie. A Úrad špeciálnej prokuratúry je podľa nás inštitúcia, ktorá sa má zachovať, a je úplne jedno, či tam teraz práve je Lipšic, alebo nie. (Potlesk.)